Di tmacahut n Ɛerba, yella yisem n uwadem tiqcicin di tezlit yuɣal tizyiwin, amedyaz yessemres isem-agi akken ad d-ibeggen belli awadem agejdan Slilwan d teqcicin am nettat akked tedda mačči d lɛebd ameqqran daymi i tt-ǧǧant di lɣaba weḥd-s. yella diɣ uwadem di tmacahut isem-is aɣuliw maca di tezlit yuɣal-d s yismawen-a: argaz, aɛeṭṭar, ameɣbun, waɣzen. Ula d amgired-agi i yellan nebder-it-id yakan yettuɣal ɣer temnaḍt ideg i dttwajmɛent ɣas amaru d ucennay n tmacahut n yiwen n waɣir (Bgayet) maca amawal-nsen yemgarad yerna acennay isemres aṭas n yismawen i yiwen n uwadem akken: Di tazwara win ara yeslen ad d-yessugen srid awadem-nni amek-it, yerna yettban-d uferdis n umakun belli waɣzen yettbeddil udem yettuɣal akken yebɣa. Tis snat ad yicbiḥ uḍris-is imi ur iɣelli ara deg wallus n wawalen, wa ad d-yeffeɣ d asefru i yesɛan lmizan.